Maut Hitam

Maut Hitam atau Plag Hitam ialah pandemik yang paling teruk dalam sejarah manusia. Ia bermula di Asia barat daya dan merebak ke Eropah pada awal dekad 1340-an. Jumlah kematian di seluruh dunia akibat pandemik ini dianggarkan sebanyak 75 hingga 200 juta orang, termasuk antara satu pertiga hingga dua pertiga jumlah penduduk Eropah.Stéphane Barry dan Norbert Gualde, "The Biggest Epidemics of History" (La plus grande épidémie de l'histoire dalam L'Histoire n°310, June 2006, m.s. 45-46. Mengatakan "antara satu pertiga hingga dua pertiga"Robert Gottfried (1983). "Black Death" dalam Kamus Zaman Pertengahan, jilid 2, m.s. 257-67. Mengatakan "antara 25 hingga 45%".

Penyakit yang sama ini dipercayai kembali ke Eropah setiap generasi dengan jumlah kematian yang berbeza-beza sehingga dekad 1700-an. Cetusan-cetusan kemudian yang terkenal termasuk:
 Wabak Itali (1629-1631);
 Wabak Besar London (1665–1666);
 Wabak Besar Vienna (1679);
 Wabak Besar Marseille (1720–1722); dan 
 Wabak Moscow (1771).

Terdapat setakat perbalahan tentang identiti penyakit ini tetapi dari segi getirnya, ia kelihatan hilang dari Eropah pada abad ke-18.

Maut Hitam mempunyai kesan yang amat teruk kepada penduduk-penduduk Eropah, dengan struktur sosial sejarah mereka berubah muktamad. Ia juga merupakan suatu tamparan kepada Gereja Roman Katolik, institusi agama yang terutama di Eropah ketika itu, dan mengakibatkan penyeksaan besar-besaran terhadap kaum-kaum minoriti seperti orang Yahudi, Islam, orang asing, pengemis, dan penyakit kusta. Kehidupan harian yang tidak menentu mencipta suatu suasana yang mengerikan yang mengakibatkan orang-orang "hidup dari saat ke saat", sebagaimana yang digambarkan oleh  Giovanni Boccaccio dalam lukisannya, Si Decameron (1353).

Peristiwa yang berlaku di Eropah pada awal abad ke-14 dipanggil 'Mortaliti Agung' oleh penulis-penulis sezaman, dengan cetusan-cetusan kemudian dikenali sebagai 'Maut Hitam'. Ia umumnya dipercayai bahawa nama kedua ini datangnya daripada gejala penyakit yang dipanggil nekrosis akral. Gejala ini mengakibatkan kulit pesakit menjadi hitam kerana pendarahan di bawah kulit. Walaupun demikian, istilah ini sebenarnya merujuk kepada erti kiasan 'hitam', iaitu suram, muram, sedih, atau teruk.Stéphane Barry dan Norbert Gualde, "The Biggest Epidemics of History" (La plus grande épidémie de l'histoire, dalam L'Histoire n°310, Jun 2006, m.s. 38 (rencana dari m.s. 38 - 60 dikhususkan untuk untuk Maut Hitam).

Maut Hitam dicirikan oleh bubo (bengkak nodus limfa), menurut huraian-huraian sejarah, seperti dengan hawar bubon Asia pada akhir abad ke-19. Oleh itu, para ahli sains dan ahli sejarah telah menganggap pada awal abad ke-20 bahawa Maut Hitam merupakan cetusan penyakit yang sama yang diakibatkan oleh bakteria Yersinia pestis dan direbakkan oleh pinjal-pinjal dengan bantuan haiwan-haiwan seperti tikus hitam (Rattus rattus). Bagaimanapun, bubo juga merupakan ciri untuk penyakit-penyakit yang lain dan oleh itu, pandangan ini kini dipersoalkan.Penyelidikan baru mencadangkan bahawa Maut Hitam kini  terpendam.

 Lihat juga 
 Desa terbiar
 Kebuluran Besar 1315–1317
 Krisis Zaman Pertengahan Akhir
 Maut Hitam di England
 Pandemik Ketiga
 Pemberontakan popular di Eropah Zaman Pertengahan
 Perang Seratus Tahun
 Plag Besar London
 Plag Justinian
 Plag Rusuhan
 Senarai cetusan hawar bubon

 Rujukan 

 Bacaan tambahan 
 Giovanni Boccaccio (Si Decameron)
 Petrarch
 Elijah ben Abraham  (" Kitab majannat al-ta’un wa-l-wba.)
 Lisan al-Din Ibn al-Khatib.  ("Suatu Siasatan yang Amat Berguna terhadap Penyakit Yang Dahsyat.")  1349-1352.

 Pautan luar 

 Huraian Henry Knighton 
 Huraian Gabriele de' Mussi 
 Huraian Marchionne di Coppo di Stefano Buonaiuti
 Huraian Petrarch, dengan lebih banyak petikannya di sini 

Kategori:Sejarah Euroasia
Kategori:Sejarah Asia
Kategori:Zaman Moden Awal
Kategori:Sejarah perubatan zaman pertengahan
Kategori:Zaman Pertengahan Akhir
Kategori:Bencana perubatan
Kategori:Pandemik
Kategori:WPPER

ja:ペスト#14世紀の大流行